पाएं अपने शहर की ताज़ा ख़बरें और फ्री ई-पेपरडाउनलोड करें
मेरा लगाव इस जिले से कुछ ज्यादा है और आपलोगों के आशीर्वाद से इस जिले का प्रभारी मंत्री होने के नाते आज जिले का हाल-चाल लेने के लिए आया था। ये बातें झारखंड सरकार के वित्त मंत्री डॉक्टर रामेश्वर उरांव ने स्थानीय परिसदन में प्रेस वार्ता के दौरान कही। उन्होंने कहा कि मैंने जिले के उपायुक्त, सीएस व एसडीओ के साथ बैठक कर कोरोना काल में मिलने वाले सुविधा के बारे में चर्चा की। साथ ही उन्होंने कहा कि विकट परिस्थिति में सरकार कोरोना को मात देने के लिए तैयार है।
उन्होंने कहा कि गुमला जिले में पर्याप्त मात्रा में ऑक्सीजन व बेड उपलब्ध है। उन्होंने कहा कि रेमडेसीवीर इंजेक्शन भी उपलब्ध है। यहां के लोगों को घबराने की जरूरत नहीं है। डॉ. उरांव ने कहा कि डीसी व सीएस को सख्त आदेश दिया गया है कि किसी भी हाल में मरीजों को परेशानी नहीं होनी चाहिए। और यह भी बोला गया है कि भरसक प्रयास करें कि यहां से मरीजों को बाहर ना भेजा जाए। जब हमारे पास सारी सुविधा उपलब्ध है तो क्यूं रांची रेफर कर रहे हैं। इस पर सीएस ने कहा कि इस पर ध्यान दिया जाएगा। मौके पर कांग्रेस प्रदेश प्रवक्ता आलोक दुबे मौजूद थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn